pythainlp/thai-financial-dataset huggingface dataset:
ส่วนที่ 1

ข้อมูลสรุป 

(Executive Summary)

-   บริษัท ยัวซ่าแบตเตอรี่ ประเทศไทย จำกัด (มหาชน) (“บริษัทฯ”) หรือ Yuasa Battery
    (Thailand) Public Company Limited ประกอบธุรกิจหลัก ประเภทผลิต รับจ้างผลิต
    และจำหน่ายแบตเตอรี่รถยนต์ แบตเตอรี่จักรยานยนต์และ แบตเตอรี่สำรองระบบไฟ (Power
    Supply Battery) เพื่อจำหน่ายภายในประเทศ และส่งออกตลาดต่างประเทศ
    ทั้งยังมีการนำเข้าและจำหน่ายระบบไฟฟ้าสำรอง (Power Supply)
    เพื่อจำหน่ายภายในประเทศอีกด้วย

-   ณ วันปิดสมุดทะเบียนครั้งหลังสุดเมื่อวันที่ 20 มีนาคม 2552 ผู้ถือหุ้นรายใหญ่ประกอบด้วย
    ตระกูลมนูธรรมและบริษัทในเครือถือหุ้นร้อยละ 34.76 บริษัท จีเอส ยัวซ่า อินเตอร์เนชั่นแนล
    จำกัด (GS Yuasa International Co, Ltd., GYIN) ถือหุ้นร้อยละ 40.69
    ทั้งนี้บริษัทมีหุ้นสามัญจดทะเบียนทั้งสิ้น 107,625,000 หุ้น ๆ ละ 1 บาท

-   บริษัทฯ ได้รับการยอมรับภายในประเทศถึงความเป็นผู้บุกเบิกตลาดแบตเตอรี่ตะกั่วกรดชนิด
    Maintenance Free สำหรับรถยนต์และรถจักรยานยนต์
    ทั้งยังได้รับความไว้วางใจจากผู้ผลิตรถจักรยานยนต์ในประเทศทุกราย
    ให้มีการสั่งซื้อแบตเตอรี่ของบริษัทฯ เพื่อไปติดตั้งในรถจักรยานยนต์ใหม่ครบทุกยี่ห้อ

-   ในการขายสินค้าของบริษัทฯ นั้น สำหรับตลาดทดแทนภายในประเทศ (Replacement
    Equipment Market) ทางบริษัทฯ จะจัดจำหน่ายผ่านบริษัท ยัวซ่าเซลส์ แอนด์ ดิสทริบิวชั่น
    จำกัด ซึ่งเป็นบริษัทย่อย โดยบริษัทฯ ถือหุ้นอยู่ร้อยละ 99.99 และ
    การขายตลาดต่างประเทศที่อยู่นอกเหนืออาณาเขตประเทศ ไทย ลาว กัมพูชา พม่า
    การจัดจำหน่ายของบริษัทฯ ภายใต้เครื่องหมายการค้า "YUASA"
    บริษัทฯต้องได้รับความเห็นชอบจาก บริษัท จีเอส
    ยัวซ่า อินเตอร์เนชั่นแนล จำกัด ประเทศญี่ปุ่น ("บริษัทร่วมทุน")
    โดยปกติบริษัทร่วมทุนจะช่วยหาตลาดส่งออกให้บริษัทฯ อีกทางหนึ่ง
    โดยบริษัทร่วมทุนอาจจะซื้อของทั้งจำนวนจากบริษัทฯ หรือคิดเป็นค่านายหน้าในการขาย
    อย่างไรก็ตามหากเป็นการขายสินค้าภายในอาณาเขตของบริษัทฯ
    หรือการจำหน่ายสินค้าภายใต้เครื่องหมายการค้าอื่นๆ นั้น ทางบริษัทฯ
    สามารถจัดจำหน่ายได้โดยอิสระ

-   ในการผลิตแบตเตอรี่ ตะกั่วถือเป็นวัตถุดิบหลักในการผลิตที่สำคัญของบริษัท ตลอดช่วง 4
    ปีที่ผ่านมาราคาตะกั่วทะยอยปรับตัวเพิ่มขึ้นอย่างต่อเนื่อง ซึ่งส่งผลต่อต้นทุนการผลิตของบริษัท
    แต่ในช่วงตั้งแต่ต้นปี 2551 ที่ผ่านมา ราคาตะกั่วบริสุทธิ์ได้เริ่มปรับลดลงอย่างต่อเนื่อง
    โดยในไตรมาสที่ 1, 2 ,3 และ 4 ราคาตะกั่วโดยเฉลี่ยอยู่ที่ 2,898 เหรียญต่อตัน, 2,601
    เหรียญต่อตัน, 1,910 เหรียญต่อตัน และ 1,244 เหรียญต่อตัน ตามลำดับ
    ทั้งนี้ราคาตะกั่วเฉลี่ยตลอดปี 2551 อยู่ ณ ระดับราคา 2,089 เหรียญต่อตัน
    ซึ่งลดลงจากปีที่ผ่านมา 466 เหรียญต่อตัน หรือร้อยละ 18.23
    ส่งผลให้ต้นทุนการผลิตของบริษัทลดลงด้วยเช่นกัน

-   ผลการดำเนินงานของบริษัทฯในช่วง 2551 ที่ผ่านมา รายได้จากการขายรวมของบริษัทฯ
    ประมาณ 1,825 ล้านบาท ลดลงประมาณร้อยละ 4.66 เมื่อเทียบกับปีก่อนหน้า
    โดยมีโครงสร้างรายได้มาจากการขายในตลาดทดแทนภายในประเทศ, ตลาดส่งออก
    และตลาดรถใหม่ ซึ่งถือเป็นรายได้หลักของบริษัทฯ และตลาดสินค้าพิเศษ คิดเป็นร้อยละ 39
    ร้อยละ 36,ร้อยละ 20 และ ร้อยละ 2 ตามลำดับ
    เมื่อเทียบกับรายได้จากการขายโดยรวมของบริษัท
    แม้ว่าบริษัทจะได้รับผลกระทบจากราคาตะกั่วที่ปรับตัวสูงขึ้นอย่างต่อเนื่องในช่วง 4 ปีที่ผ่านมา
    แต่ในปี 2551 บริษัทได้ปรับราคาขายให้ทันกับการปรับราคาตะกั่ว
    ประกอบกับราคาตะกั่วมีการลดลงอย่างต่อเนื่อง
    ทำให้ในปีที่ผ่านมาบริษัทมีผลประกอบการที่ขาดทุน แต่ขาดทุนน้อยลงเมื่อเทียบกับปีก่อนหน้า
7.  ข้อพิพาททางกฎหมาย

ณ วันที่ 31 ธันวาคม 2551 บริษัทฯ และบริษัทย่อย
ไม่มีข้อพิพาททางกฎหมายที่ยังไม่ได้สิ้นสุดซึ่งอาจมีผลกระทบต่อสินทรัพย์ของบริษัทฯ
และบริษัทย่อยที่มีจำนวนสูงกว่าร้อยละ 5 ของส่วนผู้ถือหุ้น
และไม่มีข้อพิพาททางกฎหมายที่มีผลกระทบต่อการดำเนินธุรกิจของบริษัทฯ อย่างมีนัยสำคัญ
ส่วนที่ 2

บริษัทที่ออกหลักทรัพย์

ชื่อบริษัท : บริษัท ยัวซ่าแบตเตอรี่ ประเทศไทย จำกัด (มหาชน)

เลขที่ทะเบียนบริษัท : 0107537002672 (เดิมเลขที่ บมจ. 514)

  ประกอบธุรกิจ : ผลิต รับจ้างผลิตและจำหน่ายแบตเตอรี่รถยนต์ แบตเตอรี่รถจักรยานยนต์
  และแบตเตอรี่สำรองไฟ เพื่อจำหน่ายภายในประเทศ และส่งออก ทั้งยังมีการนำเข้า
  และจำหน่ายระบบไฟฟ้าสำรอง เพื่อจำหน่ายภายในประเทศ

ที่ตั้งสำนักงานใหญ่และโรงงานแห่งที่ 1 :

164 หมู่ 5 ซอยเทศบาล 55 ถนนสุขุมวิท

ตำบลท้ายบ้านใหม่ อำเภอเมืองสมุทรปราการ

จังหวัดสมุทรปราการ 10280

โทรศัพท์ : 0-2769-7300

โทรสาร : 0-2769-7349

ที่ตั้งโรงงานแห่งที่ 2 : นิคมอุตสาหกรรมเกตเวย์ เลขที่ 111 หมู่ 9 ตำบลหัวสำโรง

อำเภอแปลงยาว จังหวัดฉะเชิงเทรา 24190

โทรศัพท์ : 038-575528-32

โทรสาร : 038-575533

Homepage: www.yuasathai.com
ส่วนที่ 3

การรับรองความถูกต้องของข้อมูล

การรับรองความถูกต้องของข้อมูลในแบบแสดงรายการข้อมูลประจำปีนั้น
ให้ผู้มีอำนาจลงนามผูกพันบริษัท[1] ลงลายมือชื่อพร้อมทั้งประทับตราบริษัท (ถ้ามี)
ในแบบแสดงรายการข้อมูลประจำปี
พร้อมทั้งมอบอำนาจให้บุคคลใดลงนามกำกับเอกสารในแบบแสดงรายการข้อมูลประจำปีแทนด้วย
โดยให้ใช้ข้อความและรูปแบบ ดังนี้

“บริษัทได้สอบทานข้อมูลในแบบแสดงรายการข้อมูลประจำปีฉบับนี้ ด้วยความระมัดระวังแล้ว
บริษัทขอรับรองว่า ข้อมูลดังกล่าวถูกต้องครบถ้วน ไม่เป็นเท็จ ไม่ทำให้ผู้อื่นสำคัญผิด
หรือไม่ขาดข้อมูลที่ควรต้องแจ้งในสาระสำคัญ นอกจากนี้ บริษัทขอรับรองว่า

(1) งบการเงินและข้อมูลทางการเงินที่สรุปมาในแบบแสดงรายการข้อมูลประจำปี
ได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน ผลการดำเนินงาน
และกระแสเงินสดของบริษัทและบริษัทย่อยแล้ว

(2) บริษัทได้จัดให้มีระบบการเปิดเผยข้อมูลที่ดี
เพื่อให้แน่ใจว่าบริษัทได้เปิดเผยข้อมูลในส่วนที่เป็นสาระสำคัญทั้งของบริษัทและบริษัทย่อยอย่างถูกต้องครบถ้วนแล้ว
รวมทั้งควบคุมดูแลให้มีการปฏิบัติตามระบบดังกล่าว

(3) บริษัทได้จัดให้มีระบบการควบคุมภายในที่ดี และควบคุมดูแลให้มีการปฏิบัติตามระบบดังกล่าว
และบริษัทได้แจ้งข้อมูลการประเมินระบบการควบคุมภายใน ณ วันที่ 9 กุมภาพันธ์ 2553
.ต่อผู้สอบบัญชีและคณะกรรมการตรวจสอบของบริษัทแล้ว
ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัทและบริษัทย่อย

ในการนี้
เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่บริษัทได้รับรองความถูกต้องแล้ว
บริษัทได้มอบหมายให้ นายคัทซึมิ นากาโตะ เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นายคัทซึมิ นากาโตะ กำกับไว้
บริษัทจะถือว่าไม่ใช่ข้อมูลที่บริษัทได้รับรองความถูกต้องของข้อมูลแล้วดังกล่าวข้างต้น

  ชื่อ ตำแหน่ง ลายมือชื่อ**

  1. ร.ต.ท.ชาญ มนูธรรม ประธานกรรมการ

  2. นายคัทซึมิ นากาโตะ ประธานเจ้าหน้าที่บริหาร

  ชื่อ ตำแหน่ง ลายมือชื่อ

ผู้รับมอบอำนาจ นายคัทซึมิ นากาโตะ ประธานเจ้าหน้าที่บริหาร

[1] ^() ให้แนบเอกสารหลักฐานประกอบด้วย

** พร้อมทั้งประทับตราบริษัท (ถ้ามี)
6.  โครงการดำเนินงานในอนาคต

- ไม่มี
รายงานจากคณะกรรมการตรวจสอบ

คณะกรรมการตรวจสอบของบริษัท ยัวซ่า แบตเตอรี่ ประเทศไทย จำกัด (มหาชน) ประกอบด้วย
คณะกรรมการอิสระ 3 ท่าน คือ ดร.กุศยา ลีฬหาวงศ์ ผศ.ศุภลักษณ์ เลิศแก้วศรี และนายโยธิน
วิมุกตายน

โดย ดร.กุศยา ลีฬหาวงศ์ เป็นประธานกรรมการตรวจสอบ

คณะกรรมการตรวจสอบได้ปฏิบัติหน้าที่ตามขอบเขตหน้าที่
และความรับผิดชอบที่ได้รับมอบหมายจากคณะกรรมการบริษัท โดยในปี 2552
คณะกรรมการตรวจสอบได้มีการประชุมรวม 20 ครั้ง และมีการพิจารณาทบทวนเรื่องต่างๆ ที่สำคัญ
ดังนี้

1.
สอบทานงบการเงินของบริษัทประจำไตรมาสและประจำปีให้เป็นไปตามมาตรฐานการบัญชีที่รับรองโดยทั่วไป
และมีการเปิดเผยข้อมูลอย่างเพียงพอครบถ้วน

2. สอบทานระบบควบคุมภายในและการตรวจสอบภายใน
พร้อมทั้งให้ข้อเสนอแนะในงานตรวจสอบและพิจารณาแผนการตรวจสอบประจำปีของฝ่ายตรวจสอบ
เพื่อให้การปฏิบัติงานเกิดผลงานที่มีประสิทธิภาพ ประสิทธิผล และมีระบบควบคุมภายในที่เหมาะสม
รวมทั้งป้องกันความเสี่ยงหรือลดที่อาจจะเกิดขึ้น

3. พิจารณารายการที่เกี่ยวโยงกัน
โดยสอบทานรายการที่อาจทำให้เกิดความขัดแย้งทางผลประโยชน์กับบริษัท
ซึ่งบริษัทได้ถือปฏิบัติตามนโยบายการกำกับดูแลกิจการที่ดี
และจากกรณีการให้เช่าพื้นที่โรงงานที่เกตเวย์และการให้บริการด้านการผลิต
คณะกรรมการตรวจสอบเห็นว่าเป็นผลประโยชน์ที่เกี่ยวข้องกับผู้ถือหุ้นทุกราย
ซึ่งอาจมีความขัดแย้งกันด้านผลประโยชน์เกิดขึ้น ดังนั้น ในปี 2552
คณะกรรมการตรวจสอบจึงได้เข้าเยี่ยมชมโรงงานเกตเวย์ 3 ครั้ง
เพื่อติดตามข้อเท็จจริงทางกายภาพในการแบ่งพื้นที่ระหว่างทั้ง 2 บริษัท
รวมถึงระบบควบคุมภายในที่เหมาะสม ซึ่งยังมีบางประเด็นที่ต้องดำเนินการแก้ไขให้ชัดเจนต่อไป

4. สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

5. ขอให้ผู้จัดการฝ่ายต่างๆ ที่เกี่ยวข้องเข้าร่วมชี้แจงการปฏิบัติงานของแต่ละหน่วยงาน
เพื่อนำมาใช้ในการวิเคราะห์เพื่อให้คำแนะนำกับบริษัท

6. พิจารณาและให้ข้อเสนอแนะในการแต่งตั้งผู้สอบบัญชีของบริษัท

จากการพิจารณาสอบทานเรื่องดังกล่าวข้างต้น
คณะกรรมการตรวจสอบมีความเห็นว่างบการเงินของบริษัทจัดทำขึ้นอย่างถูกต้องตามควร
การเปิดเผยข้อมูลเพียงพอ เป็นไปตามมาตรฐานบัญชี บริษัทมีระบบการควบคุมภายในที่เหมาะสม
และ ปฏิบัติตามหลักกฎหมายที่เกี่ยวข้อง
ตามข้อกำหนดของสำนักงานคณะกรรมการกำกับหลักกทรัพย์และตลาดหลักทรัพย์
และตลาดหลักทรัพย์แห่งประเทศไทย นอกจากนี้
คณะกรรมการตรวจสอบได้เสนอแนะพร้อมติดตามการจัดตั้งคณะกรรมการบริหารความเสี่ยง
คณะกรรมการสรรหา และคณะกรรมการกำหนดค่าตอบแทน

ในนามคณะกรรมการตรวจสอบ

(ดร.กุศยา ลีฬหาวงศ์)

ประธานกรรมการตรวจสอบ

18 มีนาคม 2553
[]

แบบแสดงรายการข้อมูลประจำปี

สิ้นสุดวันที่ 31 ธันวาคม 2552

บริษัท ยัวซ่าแบตเตอรี่ ประเทศไทย จำกัด (มหาชน)

สารบัญ

 หน้าที่

ส่วนที่ 1 ข้อมูลสรุป (Executive Summary) 3

ส่วนที่ 2 บริษัทที่ออกหลักทรัพย์ 4

1.  ปัจจัยความเสี่ยง 5

2.  ลักษณะการประกอบธุรกิจ 8

3.  การประกอบธุรกิจของแต่ละผลิตภัณฑ์ 12

4.  การวิจัยและพัฒนา 30

5.  ทรัพย์สินที่ใช้ในการประกอบธุรกิจ 31

6.  โครงการดำเนินงานในอนาคต 33

7.  ข้อพิพาททางกฎหมาย 34

8.  โครงสร้างเงินทุน 35

9.  การจัดการ 37

10. การกำกับดูแลกิจการและการควบคุมภายใน 49

11. รายการระหว่างกัน 60

12. ฐานะการเงินและผลการดำเนินงาน 64

13. ข้อมูลอื่นที่เกี่ยวข้อง 71

ส่วนที่ 3 การรับรองความถูกต้องของข้อมูล 72

เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมบริษัท 73

เอกสารแนบ 2 รายละเอียดเกี่ยวกับกรรมการของบริษัทย่อย 84

เอกสารแนบ 3 รายงานจากคณะกรรมการตรวจสอบ 85

-----------------------------------------------
เอกสารแนบ 2 รายละเอียดเกี่ยวกับกรรมการของบริษัทย่อย

ข้อมูลการดำรงตำแหน่งของคณะผู้บริหารและผู้มีอำนาจควบคุมในบริษัทและบริษัทย่อย ณ วันที่ 31
ธันวาคม 2552

+-------------------------+----------------------+---------------------+
| ชื่อ                      | บ.ยัวซ่าแบตเตอรี่        | บ. ยัวซ่าเซลส์ แอนด์    |
|                         | ประเทศไทย จำกัด       | ดิสทริบิวชั่น จำกัด       |
|                         | (มหาชน)              |                     |
+-------------------------+----------------------+---------------------+
|   1. ร.ต.ท.ชาญ มนูธรรม   | X                    | X                   |
|                         |                      |                     |
|   2. พลตรีพรจักร มนูธรรม   | //                   | //                  |
|                         |                      |                     |
|   3. นายมาซาอากิ ชิโอมิ    | //                   | //                  |
|                         |                      |                     |
|   4. นายโนโบรุ คิทามูระ    | //                   | //                  |
|                         |                      |                     |
|   5. นายคัทซึมิ นากาโตะ    | //, XX, *            | //, XX              |
|                         |                      |                     |
|   6. นายโทรุ โบโมโตะ     | //                   |                     |
|                         |                      |                     |
|   7. นายปราโมทย์ มนูธรรม  | //                   |                     |
|                         |                      |                     |
|   8. นายศุภวัส พันธุ์วัฒน์     | //, *                |                     |
|                         |                      |                     |
|   9. ดร.กุศยา ลีฬหาวงศ์    | //, ///              |                     |
|                         |                      |                     |
|   10. ผศ.ศุภลักษณ์         | //, ///              |                     |
|   เลิศแก้วศรี              |                      |                     |
|                         | //, ///              |                     |
|   11. นายโยธิน วิมุกตายน   |                      |                     |
|                         | **                   |                     |
|   12. น.ส.ภัทรพร ทัศนเสวี  |                      |                     |
+-------------------------+----------------------+---------------------+

  X = ประธานกรรมการ

  XX = กรรมการผู้จัดการ หรือประธานเจ้าหน้าที่บริหาร

  / = รองประธานกรรมการ

  // = กรรมการ

  /// = กรรมการอิสระและกรรมการตรวจสอบ

  * = คณะผู้บริหาร

** = ผู้จัดการฝ่ายบัญชี
4.  การวิจัยและพัฒนา

บริษัท จีเอส ยัวซ่า อินเตอร์เนชั่นแนล จำกัด (GYIN) ประเทศญี่ปุ่น ซึ่งเป็นบริษัทร่วมทุนกับ บริษัท
ยัวซ่าแบตเตอรี่ ประเทศไทย จำกัด (มหาชน) เป็นผู้ดำเนินการค้นคว้า วิจัย
และพัฒนาทางเทคโนโลยีในการผลิต และจะถ่ายทอดเทคโนโลยีให้กับบริษัท ยัวซ่าแบตเตอรี่
ประเทศไทย จำกัด (มหาชน) ตามสัญญาที่ตกลงกันไว้
นอกจากนี้บริษัทร่วมทุนยังได้จัดส่งเจ้าหน้าที่ผู้เชี่ยวชาญทางเทคนิคมาประจำในประเทศไทย
เพื่อให้คำปรึกษาทางเทคโนโลยี และได้รับการแนะนำการผลิตแผ่นธาตุ แผ่นกั้น
กระบวนการประกอบ และคุณภาพของวัสดุที่ผลิต ทั้งนี้บริษัทฯ จ่ายค่าตอบแทนในรูปค่าลิขสิทธิ์ ในปี
2552 ที่ผ่านมา มีรายจ่ายในส่วนค่าลิขสิทธิ์เป็นเงินทั้งสิ้น 15.82 ล้านบาท

และทางบริษัทฯ ได้มีการพัฒนาผลิตภัณฑ์ของบริษัทฯ
ซึ่งค่าใช้จ่ายส่วนใหญ่เป็นค่าวัสดุสิ้นเปลืองในการทดสอบทดลอง
เพื่อให้สอดคล้องกับการผลิตในโรงงานในประเทศตามความต้องการของผู้บริโภค
และการใช้งานจริง โดยในปี 2552 ที่ผ่านมา มีรายจ่ายในส่วนการวิจัยและพัฒนาโดยบริษัทเอง
เป็นเงินทั้งสิ้น 3.36 ล้านบาท
ส่วนที่ 1

ข้อมูลสรุป 

(Executive Summary)

-   บริษัท ยัวซ่าแบตเตอรี่ ประเทศไทย จำกัด (มหาชน) (“บริษัทฯ”) หรือ Yuasa Battery
    (Thailand) Public Company Limited ประกอบธุรกิจหลัก ในการผลิต รับจ้างผลิต
    และจำหน่ายแบตเตอรี่รถยนต์ แบตเตอรี่จักรยานยนต์และ แบตเตอรี่สำรองระบบไฟ (Power
    Supply Battery) เพื่อจำหน่ายภายในประเทศ และส่งออกตลาดต่างประเทศ
    ทั้งยังมีการนำเข้าและจำหน่ายระบบไฟฟ้าสำรอง (Power Supply System)
    เพื่อจำหน่ายภายในประเทศอีกด้วย

-   ณ วันปิดสมุดทะเบียนครั้งหลังสุดเมื่อวันที่ 22 มีนาคม 2553 ผู้ถือหุ้นรายใหญ่ประกอบด้วย
    ตระกูลมนูธรรมและบริษัทในเครือถือหุ้นร้อยละ 34.76 บริษัท จีเอส ยัวซ่า อินเตอร์เนชั่นแนล
    จำกัด (GS Yuasa International Co, Ltd., GYIN) ถือหุ้นร้อยละ 40.69
    ทั้งนี้บริษัทมีหุ้นสามัญจดทะเบียนทั้งสิ้น 107,625,000 หุ้น มูลค่าหุ้นละ 1 บาท

-   บริษัทฯ ได้รับการยอมรับในความเป็นผู้บุกเบิกตลาดแบตเตอรี่ตะกั่วกรดชนิด Maintenance
    Free สำหรับรถยนต์และรถจักรยานยนต์ในประเทศไทย
    ทั้งยังได้รับความไว้วางใจจากผู้ผลิตรถจักรยานยนต์ในประเทศทุกราย
    โดยมีการสั่งซื้อแบตเตอรี่ของบริษัทฯ เพื่อไปติดตั้งในรถจักรยานยนต์ใหม่ทุกยี่ห้อ

-   ในการขายสินค้าของบริษัทฯ นั้น สำหรับตลาดทดแทนภายในประเทศ (Replacement
    Equipment Market) ทางบริษัทฯ จัดจำหน่ายผ่านบริษัท ยัวซ่าเซลส์ แอนด์ ดิสทริบิวชั่น
    จำกัด ซึ่งเป็นบริษัทย่อย โดยบริษัทฯ ถือหุ้นอยู่ร้อยละ 99.99
    ส่วนการขายในตลาดต่างประเทศยกเว้นประเทศ ลาว กัมพูชา พม่า
    โดยจัดจำหน่ายภายใต้เครื่องหมายการค้า "YUASA" ซึ่งบริษัทฯต้องได้รับความเห็นชอบจาก
    บริษัท จีเอส ยัวซ่า อินเตอร์เนชั่นแนล จำกัด ประเทศญี่ปุ่น ("บริษัทร่วมทุน")
    ซึ่งช่วยหาตลาดส่งออกให้บริษัทฯ อีกทางหนึ่ง
    โดยบริษัทร่วมทุนอาจจะซื้อของทั้งจำนวนจากบริษัทฯเพื่อจำหน่าย
    หรือคิดเป็นค่านายหน้าในการขาย
    อย่างไรก็ตามหากเป็นการขายสินค้าภายในอาณาเขตของบริษัทฯ
    หรือการจำหน่ายสินค้าภายใต้เครื่องหมายการค้าอื่นๆ นั้น ทางบริษัทฯ
    สามารถจัดจำหน่ายได้โดยอิสระ

-   ในการผลิตแบตเตอรี่ ตะกั่วเป็นวัตถุดิบหลักในการผลิตที่สำคัญของบริษัท ในปี 2552
    ที่ผ่านมาราคาตะกั่วในช่วงเดือนมกราคมและกุมภาพันธ์อยู่ในระดับราคา 1,100 เหรียญต่อตัน
    ซึ่งปรับขึ้นจากเดือนธันวาคมของปี 2551 ที่มีระดับราคาอยู่ที่ 964 เหรียญต่อตัน
    หลังจากนั้นราคาตะกั่วเริ่มปรับตัวเพิ่มขึ้นเป็นลำดับจากเดือนมีนาคมที่ระดับ 1,230
    เหรียญต่อตัน มาจนถึง 2,300 เหรียญต่อตันในเดือนธันวาคม 2552
    ส่งผลให้ต้นทุนการผลิตปรับตัวสูงขึ้นด้วยเช่นกัน ทั้งนี้ราคาตะกั่วโดยเฉลี่ยในปี 2552 อยู่ที่ระดับ
    1,717 เหรียญต่อตันซึ่งต่ำกว่าราคาโดยเฉลี่ยในปี 2551ที่ระดับ 2,089 เหรียญต่อตัน

-   ผลการดำเนินงานของบริษัทฯในช่วง 2552 ที่ผ่านมา มีรายได้จากการขายโดยรวม 1,532
    ล้านบาท ลดลงประมาณร้อยละ 16.06 เมื่อเทียบกับปีก่อนหน้า
    โดยมีโครงสร้างรายได้มาจากการขายในตลาดทดแทนภายในประเทศ ตลาดรถใหม่
    และตลาดส่งออก ซึ่งถือเป็นรายได้หลักของบริษัทฯ และตลาดสินค้าพิเศษ คิดเป็นร้อยละ 56
    ร้อยละ 29 ร้อยละ 13 และ ร้อยละ 2 ตามลำดับ ในปี 2552
    บริษัทมีการปรับขึ้นราคาสินค้าเพื่อให้สอดคล้องกับการปรับตัวเพิ่มขึ้นของราคาตะกั่ว
    ทำให้อัตรากำไรขั้นต้นปรับตัวดีขึ้นเมื่อเทียบกับปี 2551 ที่ผ่านมา
    นอกจากนั้นบริษัทยังมีรายได้เพิ่มจากการให้เช่าโรงงานและการรับจ้างผลิตให้กับบริษัทที่เกี่ยวโยงกัน
    ส่งผลให้บริษัทมีผลกำไรสุทธิเพิ่มขึ้น เมื่อเทียบกับปี 2551
7.  ข้อพิพาททางกฎหมาย

ณ วันที่ 31 ธันวาคม 2552 บริษัทฯ และบริษัทย่อย
ไม่มีข้อพิพาททางกฎหมายที่ยังไม่ได้สิ้นสุดซึ่งอาจมีผลกระทบต่อสินทรัพย์ของบริษัทฯ
และบริษัทย่อยที่มีจำนวนสูงกว่าร้อยละ 5 ของส่วนผู้ถือหุ้น
และไม่มีข้อพิพาททางกฎหมายที่มีผลกระทบต่อการดำเนินธุรกิจของบริษัทฯ อย่างมีนัยสำคัญ
7.  ข้อพิพาททางกฎหมาย

ณ วันที่ 31 ธันวาคม 2546 และ 2545
บริษัทมีคดีฟ้องร้องต่อศาลให้ดำเนินคดีกับลูกหนี้การค้าหลายราย เนื่องจากไม่ชำระค่าสินค้า
มูลค่าประมาณ 10.40 ล้านบาท และ 12.87 บาท ตามลำดับ ซึ่งยังไม่ทราบผลของคดี

ในปี 2545
บริษัทย่อยได้ถูกเจ้าหนี้ตามแผนฟื้นฟูกิจการรายหนึ่งของบริษัทดำเนินการฟ้องร้องต่อศาลแพ่ง
ให้บริษัทย่อยจ่ายชำระหนี้แทนบริษัทในฐานะลูกหนี้ร่วม เป็นเงินประมาณ 27.92 ล้านบาท
และศาลชั้นต้นได้มีคำพิพากษาสั่งให้ชำระหนี้สุทธิจากส่วนที่บริษัทได้ชำระไปแล้ว
คงเหลือเป็นจำนวนเงินประมาณ 26.50 ล้านบาท ดังกล่าว เมื่อวันที่ 9 พฤศจิกายน 2544
บริษัทย่อยได้อุทธรณ์คำพิพากษาของศาลชั้นต้นโดยศาลมีคำสั่งรับอุทธรณ์แล้วเมื่อวันที่ 24 มกราคม
2546 และเมื่อวันที่ 2 ตุลาคม 2546
ศาลอุทธรณ์ได้มีคำพิพากษาไม่อนุญาติให้ขยายระยะเวลายื่นอุทธรณ์ตามคำร้องได้
ปัจจุบันอยู่ระหว่างการรอยื่นฎีกาคำพิพากษาต่อศาลฎีกา ยอดหนี้ดังกล่าวบริษัทได้บันทึกบัญชีไว้ในปี
2545
4. การวิจัยและพัฒนา

เนื่องจากมีข้อจำกัดในเรื่องงบประมาณทำให้บริษัทยังไม่ได้มีนโยบายในเรื่องการวิจัยและพัฒนาในเรื่องของการใช้เทคโนโลยีใหม่ๆ
อย่างไรก็ตาม บริษัทยังคงเน้นในด้านการพัฒนาคุณภาพสินค้าที่บริษัทผลิตโดยใช้ทรัพยากรต่างๆ
ที่มีอยู่ให้มีประสิทธิภาพมากยิ่งขึ้น นอกจากนั้น บริษัทได้พยายามปรับปรุง
ทดลองและพัฒนาขบวนการผลิต เพื่อให้มีต้นทุนต่ำ และ มีคุณภาพที่ดีขึ้นอยู่ตลอดเวลา ขณะเดียวกันก็
ยังคงรักษาผลิตภัณฑ์ให้อยู่ในเกณฑ์ตามมาตราฐานที่กำหนด ในปีที่ผ่านมา
บริษัทได้สร้างมูลค่าเพิ่มจากเครื่องจักรที่มีอยู่ โดยการทดลองและพัฒนาการผลิตลวดหมอนรองรถไฟ
(Crimp Wire) ซึ่งประสบความสำเร็จเป็นอย่างดีทำให้บริษัทมีสินค้าให้ลูกค้าได้เลือกใช้มากยิ่งขึ้น
11. รายการระหว่างกัน

สิ้นสุด ณ วันที่ 31 ธันวาคม 2546 บริษัทมีรายการที่เกี่ยวข้องกับบริษัทย่อย คือ บริษัท ระยองไวร์
อินดัสตรีส์ จำกัด และผู้ถือหุ้นใหญ่ของบริษัท คือ บริษัท เอ๊กก้า โฮลดิ้ง จำกัดดังนี้

- รายการที่เกี่ยวของกับบริษัทย่อย

(หน่วย : บาท)

+---------------------------+-------------+-------------+-------------+
| รายการ                    | 2546        | 2545        | 2544        |
+---------------------------+-------------+-------------+-------------+
| ลูกหนี้และเงินให้กู้ยืมแก่บริษัทย่อย  | -           | -           | -           |
+---------------------------+-------------+-------------+-------------+
| ลูกหนี้การค้า                 | 6,046,867   | 10,160,985  | -1,145,503  |
+---------------------------+-------------+-------------+-------------+
| เจ้าหนี้การค้า                | -           | -           | -           |
+---------------------------+-------------+-------------+-------------+
| เงินกู้ยืม                    | -           | -           | -           |
+---------------------------+-------------+-------------+-------------+
| หนี้สินหมุนเวียนอื่น             | -           | -           | -           |
+---------------------------+-------------+-------------+-------------+
| ค่าขายสินค้าให้บริษัทย่อย        | -           | 8,245,684   | 296,184     |
+---------------------------+-------------+-------------+-------------+
| ซื้อสินค้าจากบริษัทย่อย          | -           | -           | -           |
+---------------------------+-------------+-------------+-------------+
| ดอกเบี้ยรับจากบริษัทย่อย        | -           | -           | 32,288,328  |
+---------------------------+-------------+-------------+-------------+
| สินทรัพย์หมุนเวียนอื่น           | -           | 1           | 1           |
|                           |             | ,300,171.44 | ,994,171.44 |
+---------------------------+-------------+-------------+-------------+

  - รายการเกี่ยวข้องกับผู้ถือหุ้น

ณ สิ้นปี 2546 บริษัท เอ๊กก้า โฮลดิ้ง จำกัด มีฐานะเป็นเจ้าหนี้ของบริษัทตามแผนฟื้นฟูกิจการ
โดยมียอดหนี้ตามแผนทั้งหมด 5.41 ล้านบาท
และมีฐานะเป็นเจ้าหนี้ของบริษัทย่อยตามแผนปรับโครงสร้างหนี้มีจำนวนทั้งสิ้น 56.12 ล้านบาท
1.  ปัจจัยความเสี่ยง

1.  ความเสี่ยงจากการจัดหาวัตถุดิบและราคาวัตถุดิบ

บริษัทเป็นผู้ผลิตลวดเหล็กแรงดึงสูง ลวดขอบล้อยาง และลวดเชื่อมไฟฟ้า ซึ่งต้องใช้วัตถุดิบ (Wire
Rod) เป็นวัตถุดิบหลักในการผลิต วัตถุดิบดังกล่าวถือเป็นปัจจัยหลักในการประกอบกิจการของบริษัท
เพราะว่ารายจ่ายค่าวัตถุดิบคิดเป็นร้อยละ 60 ของต้นทุนการผลิตทั้งหมด
โดยบริษัทต้องพึ่งพาวัตถุดิบจากผู้ขายภายในประเทศและต่างประเทศ
ปัจจุบันสถานการณ์เหล็กของโลกเกิดความผันผวนอย่างหนัก ทั้งในเรื่องของราคาและปริมาณ
โดยราคาขายจะกำหนดเป็นรายไตรมาส ทำให้บริษัทไม่สามารถกำหนดรายขายสินค้าทั้งปีได้
บริษัทจึงกำหนดราคาขายแยกตามราคาวัตถุดิบซึ่งมีผลต่อการประมาณรายรับ-รายจ่ายของบริษัท

อย่างไรก็ตาม บริษัทได้ดำเนินการป้องกันความเสี่ยงดังกล่าว
โดยการจัดซื้อวัตถุดิบล่วงหน้าเป็นรายไตรมาส
เพื่อให้สามารถกำหนดทิศทางทั้งในเรื่องของราคาและปริมาณการนำเข้าวัตถุดิบ
และช่วยให้บริษัทสามารถบริหารต้นทุนต้นทุนไม่ให้ผันผวนมากนัก
และยังสามารถมีวัตถุดิบเพียงพอต่อแผนการผลิต นอกจากนั้น บริษัทยังมีการจัดหาผู้ขายรายใหม่ๆ
เพื่อให้เป็นตัวเลือกของการจัดซื้อวัตถุดิบ และทำให้ไม่ต้องผูกขาดกับผู้ขายเพียงไม่กี่ราย
ซึ่งอาจจะเกิดปัญหาในอนาคตถ้าผู้ขายเหล่านั้นไม่สามารถจัดหาวัตถุดิบมาให้ได้

2. ความผันผวนของอัตราแลกเปลี่ยน

ปัจจัยนี้มีผลต่อการจัดซื้อวัตถุดิบ ซึ่งบริษัทได้จัดซื้อวัตถุดิบจากต่างประเทศคิดเป็นร้อยละ 40
ของยอดซื้อรวมทั้งหมดและกำลังจะเพิ่มสัดส่วนขึ้นมากกว่าเดิม
เนื่องจากผู้ขายภายในประเทศเริ่มที่จะมีปัญหาในการนำเข้าวัตถุดิบจากต่างประเทศ
ทำให้บริษัทต้องปรับเปลี่ยนไปซื้อจากผู้ขายต่างประเทศโดยตรงเพื่อลดความเสี่ยงจากการขาดวัตถุดิบ
และยังเป็นการความสัมพันธ์ทางด้านธุรกิจกับบริษัทใหม่ๆ เหล่านั้นด้วย
ดังนั้นความผันผวนของอัตราแลกเปลี่ยนจึงมีผลต่อต้นทุนการผลิตของบริษัทโดยตรง
ซึ่งทำให้บริษัทมีต้นทุนที่สูงขึ้นในกรณีที่ค่าเงินบาทอ่อนตัวลง

6 ความเสี่ยงด้านการบริหาร การจัดการ